OBRAZLOŽENJE DONOŠENJA STATUTA OPĆINE JAKŠIĆ
 PRAVNI TEMELJ

Nadležnost je predstavničkog tijela jedinice lokalne samouprave za donošenje Statuta i njegovih izmjena u skladu sa zakonom. Odredbe Statuta Općine Jakšić propisuju se temeljem Zakona o lokalnoj i područnoj (regionalnoj) samoupravi ("Narodne novine", br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20). 
Člankom 35. stavak 1. Zakona propisano tijelo za donošenje statuta, a člankom 8. istog zakona naveden je obuhvat donošenja propisa. 
PRIKAZ STANJA I RAZLOZI DONOŠENJA 
Kako je nadređeni propis koji definira odredbe statuta Zakonom o lokalnoj i područnoj (regionalnoj) samoupravi, također više puta mijenjan i dopunjavan ("Narodne novine", br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) s ciljem usklađivanja sa zakonom odlučeno je donošenje novog Statuta Jakšić.
Ovim Statutom uređuje se samoupravni djelokrug Općine Jakšić, njezina službena obilježja, ustrojstvo, ovlasti i način rada pojedinih tijela i obavljanje poslova iz djelokruga Općine Jakšić, javna priznanja, oblici neposrednog sudjelovanja građana u odlučivanju, provođenje referenduma u pitanjima iz samoupravnog djelokruga, suradnja s drugim jedinicama lokalne i područne (regionalne) samouprave i druga pitanja od značaja za Općinu Jakšić (dalje u tekstu: Općina). 
Predmetnim prijedlogom Statuta Općine Jakšić nastoji se uskladiti terminologija korištena u zakonima te aktima koje su ranije usvajala tijela Općine Jakšić. Određene odredbe pojedinih članaka Statuta nastojalo se pojednostavniti uz što manje propisivanja odredbi kako bi se izbjeglo prenormiranje propisa i izbjeglo citiranje odredbi, normativnog ponavljanja koje su ionako određene zakonima a posebno Ustavom RH. 
Najbitnija izmjena je promjena sjedišta Općine Jakšić koje će biti na adresi Osječka 16, Jakšić.
FINANCIJSKA SREDSTVA – FINANCIJSKI UČINAK: 

Ocjenjuje se da provedba ovog predloženog akta neće iziskivati zasebna i dodatna sredstava iz Proračuna Općine Jakšić, odnosno za provođenje nije potrebno osigurati sredstva.
